Den mähriske port

Den mähriske port (tsjekkisk: Moravská brána) er et lavt pass mellom Karpatene og Sudetene i Tsjekkia, 310 moh. Passet ligger på vannskillet mellom elvene Morava i sør og Oder i nord. Det er således en del av vannskillet mellom Donau på den ene side og elvene som renner ut i Østersjøen og Nordsjøen på den annen side. Den mähriske port ligger nært det laveste punktet på dette vannskillet. Passet ligger 3 km nordøst for byen Hranice na Moravě.

Den mähriske port har siden oldtiden vært en naturlig del av handelsveier mellom middelhavslandene og Østersjøen. I dag går jernbanen mellom Mähren og Schlesien gjennom passet.

 Referanser 

 Eksterne lenker 


Kategori:Tsjekkias geografi
Kategori:Karpatene
Kategori:Sudetene
Kategori:Hydrologi